CELEX: 62009TA0237
Language: da
Date: 2012-02-01 00:00:00
Title: Sag T-237/09: Rettens dom af 1. februar 2012 — Région wallonne mod Kommissionen (Miljø — direktiv 2003/87/EF — ordning for handel med kvoter for drivhusgasemissioner — national tildelingsplan for emissionskvoter for Belgien for perioden 2008-2012 — artikel 44 i forordning (EF) nr. 2216/2004 — efterfølgende korrektion — nytilkomment anlæg — beslutning, der giver den centrale administrator af Fællesskabets uafhængige transaktionsjournal anvisning om at indføre en korrektion i tabellen »National tildelingsplan« )

10.3.2012   
            
            
               DA
            
            
               Den Europæiske Unions Tidende
            
            
               C 73/26
            
         Rettens dom af 1. februar 2012 — Région wallonne mod Kommissionen
   (Sag T-237/09) (1)
   
   (Miljø - direktiv 2003/87/EF - ordning for handel med kvoter for drivhusgasemissioner - national tildelingsplan for emissionskvoter for Belgien for perioden 2008-2012 - artikel 44 i forordning (EF) nr. 2216/2004 - efterfølgende korrektion - nytilkomment anlæg - beslutning, der giver den centrale administrator af Fællesskabets uafhængige transaktionsjournal anvisning om at indføre en korrektion i tabellen »National tildelingsplan«)
   2012/C 73/50
   Processprog: fransk
   
      Parter
   
   
      Sagsøger: Région wallonne (Belgien) (ved advokaterne J.M. De Backer, A. Lepièce, I. S. Brouhns og S. Engelen)
   
      Sagsøgt: Europa-Kommissionen (ved E. White og O. Beynet, som befuldmægtigede)
   
      Sagens genstand
   
   Påstand om delvis annullation af Kommissionens beslutning af 27. marts 2009 vedrørende den belgiske nationale tildelingsplan for drivhusgasemissioner indberettet af Kongeriget Belgien for perioden 2008-2012, hvorved Kommissionen gav den centrale administrator anvisning om at indføre en korrektion i tabellen belgisk »national tildelingsplan« i Fællesskabets uafhængige transaktionsjournal.
   
      Konklusion
   
   
               1)
            
            
               Kommissionens beslutning af 27. marts 2009 om Kommissionens anvisning til den centrale administrator om at indføre en korrektion i tabellen belgisk »national tildelingsplan« i Fællesskabets uafhængige transaktionsjournal annulleres, for så vidt som den afviser at give anvisning til denne administrator om at indføre en korrektion om tildeling af kvoter for anlæg nr. 116 betegnet »Arcelor-Cockerill Sambre_HF6_Seraing«, som anmodet om af Kongeriget Belgien ved sin skrivelse af 18. februar 2009.
            
         
               2)
            
            
               Europa-Kommissionen betaler sagens omkostninger.
            
         
      (1)  EUT C 193 af 15.8.2009.